Document ID: 32008D0842

NÕUKOGU OTSUS 2008/842/ÜVJP,
10. november 2008,
millega muudetakse Iraani vastu suunatud piiravaid meetmeid käsitleva ühise seisukohta 2007/140/ÜVJP III ja IV lisa
EUROOPA LIIDU NÕUKOGU,
võttes arvesse ühist seisukohta 2007/140/ÜVJP, (1) eriti selle artikli 7 lõiget 2,
arvestades järgmist:
(1)
Nõukogu võttis 27. veebruaril 2007 vastu ühise seisukoha 2007/140/ÜVJP, millega rakendatakse ÜRO Julgeolekunõukogu resolutsiooni 1737 (2006).
(2)
Nõukogu võttis 7. augustil 2008 vastu ühise seisukoha 2008/652/ÜVJP, (2) millega muudetakse ühist seisukohta 2007/140/ÜVJP ning millega rakendatakse ÜRO Julgeolekunõukogu resolutsiooni 1803 (2008).
(3)
Ühine seisukoht 2008/652/ÜVJP näeb muuhulgas ette, et liikmesriigid jälgivad hoolikalt oma jurisdiktsiooni alla kuuluvate finantseerimisasutuste tegevust seoses kõikide pankadega, kelle asukoht on Iraanis, samuti nende välismaal asuvate tütarettevõtjate ja filiaalidega, et vältida kaasaaitamist massihävitusrelvade leviku tõkestamise seisukohast tundlikule tuumaenergiaalasele tegevusele või tuumarelva kandevahendite väljatöötamisele.
(4)
Nõukogu on kindlaks teinud need Iraanis asuvad pangad, mille tütarettevõtjad ja filiaalid asuvad välismaal ning mille suhtes kohaldatakse ühist seisukohta 2008/652/ÜVJP. On kohane märkida, et mõnede viidatud üksuste varad on külmutatud vastavalt ühise seisukoha 2007/140/ÜVJP artikli 5 lõike 1 punktidele a ja b.
(5)
Seetõttu tuleks muuta ühise seisukoha 2007/140/ÜVJP III ja IV lisa,
ON VASTU VÕTNUD JÄRGMISE OTSUSE:
Artikkel 1
Ühise seisukoha 2007/140/ÜVJP III ja IV lisa asendatakse käesoleva otsuse lisas esitatud tekstiga.
Artikkel 2
Käesolev otsus jõustub selle vastuvõtmise päeval.
Artikkel 3
Käesolev otsus avaldatakse Euroopa Liidu Teatajas.
Brüssel, 10. november 2008

Labels: 18
5
11